
Bønnerup Strand Grundejerforening 



Generalforsamling blev som den plejer afholdt kristihimmelfartsdag 2025. Vi vil fremhæve den gode stemning og den ordentlighed, debatterne blev ført med. Forsamlingen vedtog et forslag om forskønnelse af indkørslen til området fra Skibsbyggervej.
Der var valg til 2 bestyrelsespladser. Erna Nielsen og Michael Povlsen blev begge genvalgt. Bestyrelsen har siden konstitueret sig og posterne er fordelt sådan her:

Formand.      Michael Povlsen

Kasserer.       Peter Larsen

Sekretær.       Erna Nielsen

Medlem.        John Kristensen

Medlem.        Poul Møller

Projekt indkørsel fra Skibsbyggervej forventer vi at sætte igang sidst i august eller start septemper. Vi skal have møde med savværk, gartner og skiltemager, inden vi går igang.

Sommeferien nærmer sig med hastige skridt. Træer og buske langs områdets veje vokser godt. Det er den enkelt grundejers opgave at beskære buske og træer i skel til vejene. Vi opfordrer på det kraftigste at få det gjort, så høje køretøjer fra renovation, redning, byggemarkeder mm. kan passere. 

Gravearbejdet  og nedlægning af nye el-kabler er afsluttet og afleveret. I den forbindelse fik vi gjort vejene klar (Tangvej, Enøvej og Lollandsvej) til sommeferien, så de er pæne og uden huller.
Senere tager vi en runde og lapper resten af vejene.

Vi har endelig fået en afklaring på, hvilke materialer, der må fjernes fra den gamle bro ved dæmningen, så det vil blive gjort snarest muligt.


Med ønsket om en god sommer til alle

Bestyrelsen i BSGF



HUSK NU ! Beskæring og klipning af buske og træer ud til vejene

